Gaius Asinius Gallus

Gaius Asinius Gallus (natus anno 41 a.C.n., mortuus anno 33) fuit senator Romanus.

De familiaribus necessitudinibus
Pater eius Gaius Asinius Pollio, consul anni 40 a.C.n. et scriptor rerum gestarum erat. Filii ei nonnulli erant:
Gaius Asinius Pollio, consul ordinarius anni 23
Marcus Asinius Agrippa erat, qui anno 25 summum magistratum gessitloco citato.
Gnaeus Asinius Saloninus homo insignis et a Tiberio progener destinatusTacitus, Annales III 75 (mortuus anno 22)
Servius Asinius Celer, consul suffectus anni 38
Lucius Asinius Gallus, qui anno 46 contra Claudium coniurationem fecit. Non absurdum videtur eum Lucium Afinium Gallum consulem ordinarium anni 62 fuisse.

De cursu honorum
Ipse fuit IIIvir monetalis anno 23/22, XVvir sacris faciundis ludis saecularibus anni 17 interfuit. Anno 8 a.C.n. consul ordinarius factus est. Anno 6/5 proconsul provinciam Asiam administravit. Cum Tiberius divortium facere cum Vipsania Agrippina ab Augusto coactus esset, Iuliam uxorem ducere ut posset, Asinius ei nupsit et filium Tiberi Drusum educavit. Idcirco Tiberius Asinio iamdudum iratus eratTacitus, Ann. I.12-13. Dio Cassius 57.2. cum rerum potitus est.  Mortuo Augusto  Asinius Gallus Lucium Aelium Seianum in primis colere solebat quia tum praefectus praetorio erat et in animo Tiberii plurimum pollebat. Cuius amicitia ab ira imperatoria tutum fore frustra speravit : mox enim Tiberii insidiis succubuit, apud senatores accusatus et custodiae traditus.Dio Cassius 58.3 = Xiphilinus 144 et Excerpta Valesiana 191. Anno 33 tandem mortuus est. Fuit orator magnus, qui persaepe in senatu sententias memoria dignas tulit.Der Neue Pauly, Stuttgardiae 1999, T. 2, c. 82-83.

 Notae 

 Plura legere si cupis 
James H. Oliver, "The Descendants of Asinius Pollio", The American Journal of Philology, 1947: 147-160
D. C. A. Shotter, "Tiberius and Asinius Gallus", Historia: Zeitschrift für Alte Geschichte, 1971: 443-457

 Nexus externi 
Asinius 15 in Paulys Real-Enzyklopädie der classischen Altertumswissenschaft

Categoria:Nati 41 a.C.n.
Categoria:Mortui 33
Gallus, Gaius
Categoria:Proconsules Asiae
Categoria:Senatores